kardosdrur/scandi-wiki huggingface dataset:
Arja Saijonmaa

Arja Enni Helena Saijonmaa (født 1. december 1944 i Mikkeli) er en finsk sangerinde, politisk aktivist og til tider skuespillerinde.

Hun studerede ved Sibelius Academy og fik sin BA ved Helsinki Universitet. Hun fik sit gennembrud som sanger i Sverige, og har udgivet album med svensk oversættelse af sange af Mikis Theodorakis, såvel som covers af Zarah Leander.

Politisk har hun været medlem af Svenska Folkpartiet i Finland, og i 1987 blev hun udnævnt til UNHCR Goodwill Ambassador.

I december 2007 medvirkede Saijonmaa i det svenske realityshow "Stjärnorna på slottet" sammen med Peter Stormare, Britt Ekland, Jan Malmsjö og Magnus Härenstam.

Diskografi 
På finsk
 1972: Laula kanssani toveri
 1972: Arja Saijonmaa & Mikis Theodorakis
 1973: Koko yön minun poikani valvoi
 1975: Huomenta sydämeni
 1979: Jokainen arkiaamu (med Mikis Theodorakis)
 1979: Miten voin kyllin kiittää
 1981: Ruotsiin ja takaisin
 1983: Ystävän laulu
 1985: La Cumparsita
 1988: Finlandia-talossa (med George de Godzinsky)
 1989: Yhteinen taivas ja maa
 1993: Paijaa mua
 2000: Sydänten silta
 2006: Rakkaus on rohkeutta

På svensk
 1977: Det är tid att sjunga sånger
 1977: Tango Jalousie
 1978: Arja Saijonmaa i Stockhomns konserthus
 1979: Jag vill tacka livet
 1981: Sånger från asfalt och ängar
 1982: Leksar och parfym
 1987: Högt över havet
 1988: Arja sjunger Zarah
 1989: Samma himmel, samma sol
 1994: La Cumparsita
 1998: Bara du kommer
 1999: En bro av gemenskap
 2003: Arja Nära

Andre sprog
 1976: Bonjour mon coeur
 1983: Es ist Zeit Film 
 1969: Punatukka 1969: Pohjan tähteet 1985: Puntilan isäntä ja hänen renkinsä Bibliografi 
 Sauna,  (indbundet) Malmö, Sverige : Richters förlag, 2000
 En ung naken kvinna : mötet med Mikis,  (indbundet) Stockholm, Sverige : Piratförlaget, 2011 Sverige

 Fodnoter 

 Kilder 
 Tony Latva og Petri Tuunainen, Iskelmän tähtitaivas, WSOY 2004, 
 M.A. Numminen, Tango on intohimoni'', Schilds 1998,

Eksterne henvisninger 

 Officielt websted
 Kort biografi på FN's websted

Sangere fra Finland
Armpadde

Armpadder er en gruppe af salamandere som omfatter fire arter. De mangler både bagben bækken og har kun forben. De har ydre gæller hele livet, og er nært knyttet til vand.

Armpadder graver furer på havbunden hvor de gemmer sig. De spiser fisk, insekter og andre hvirvelløse dyr.

De lægger deres æg på vandplanters blade.

Armpadder:
 Siren reticulata - leopardål

Eksterne henvisninger

 

Halepadder
Orange (Vaucluse)

Orange (tidligere Arausio) er en fransk kommune beliggende i Provence-Alpes-Côte d'Azur i Vaucluse i Rhonedalen.

Verdensarvssted 
Det romerske teater, dets omgivelser og "Triumfbuen" i Orange blev i 1981 opført på UNESCOs liste over verdensarven.

Eksterne henvisninger 

 Byrådets websted 
 Turistkontorets websted

Kommuner i Frankrig
Provence-Alpes-Côte d'Azur
Csesznek

Csesznek (, , ) er en landsby i Zirc-distriktet i Veszprém, Ungarn. Byen, der har  indbyggere, er kendt for sit middelalderslot.

Folk fra Csesznek 
 Cseszneky-familien
 Jakab Cseszneky
 Lőrinc Wathay
 Bálint Török
 Sándor Simonyi-Semadam

Referencer

Eksterne henvisninger 
 Et websted om landsbyen og slottet 
 Csesznek i Irány Magyarország 
 Et websted om byen og slottet, lavet af landsbyboere 
 Virtuel rekreation af slottet 

Byer i Ungarn
CO-RO A/S

CO-RO A/S er en dansk fabrikant af læskedrikke og frys-selv is. Virksomheden er beliggende i Frederikssund og sælger sine produkter under varemærkerne Sunquick, Suntop, Sun Cola, Sun Lolly og Sunjoy. Virksomheden nyder stor fremgang på det globale marked

Noter

Eksterne henvisninger 
 Officielt websted

 
Isproducenter i Danmark
Etableret i 1942
Læskedrikvirksomheder i Danmark
Danmarks bedste maskot

Danmarks bedste maskot var et program på DR3 sendt i 2016 fra 25. februar til 1. april, der handlede om, at otte maskotter skulle dyste og udfordre hinanden i forskellige maskotdiscipliner lige fra quiz om maskotter til motorcykelræs. Vært på programmet var Thomas Skov.

Programmet bestod af syv afsnit, hvoraf de seks første var selve turneringen og det syvende et afsnit bag om maskotterne.

Hvert afsnit bestod af to dyster og én duel. Den afgørende duel var efter bedst ud af tre-modellen. Finalen bestod af tre dyster og duellen blev afgjort ved første sejr.

Deltagere 
Der deltog i alt otte maskotter fra forskellige sportsklubber i Danmark, herunder fodboldklubber, en håndboldklub og en basketballklub. I hvert afsnit blev én maskot sendt hjem. Det blev afgjort ved, at de to nederste på pointtavlen skulle dyste mod hinanden i duellen. Her gjaldt det om at skubbe sin modstander ned fra sin pude ved hjælp af nogle udvalgte hjælpemidler.

Kilder 

DR-programmer
Cylinderglas

Cylinderglas er en manuelt fremstillet type vinduesglas. Fremstillingsmetoden menes at stamme fra Lorraine-området nær Rhinen i det nordøstlige Frankrig, og menes at kunne spores tilbage til 1100-tallet. 

Cylindermetoden blev anvendt frem til 1920'erne, men herefter begyndte mere industrielle produktionsmetoder at overtage.

Kilder 
"Fönster - historik och råd vid renovering". Olof Antell, Jan Lisinski. Riksantikvarieämbetet. Rapport 1988: l.
"När husen fick glasögon" af Ingemar Lundkvist. Carlssons förlag 1988.
"Glasmesterhåndbogen" Glasmesterlauget. København 1949.

 
Vinduer
Schiphorst

Schiphorst er en kommune i det nordlige Tyskland, beliggende i Amt Sandesneben-Nusse i den nordvestlige del af Kreis Herzogtum Lauenburg. Kreis Herzogtum Lauenburg ligger i delstaten Slesvig-Holsten.

Geografi 
Schiphorst ligger omkring 30 km nordøst for Hamborg, 20 km sydvest for Lübeck, 15 kilometer nordvest for Mölln og cirka 18 km vest for Ratzeburg.

Eksterne kilder/henvisninger 

  
 Kommunens side  på amtets websted.
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Byer i Kreis Herzogtum Lauenburg
Lukning

En algebraisk mængde er lukket under en operation hvis udførelsen af operationen på elementer i mængden altid som resultat giver et element i den samme mængde. I sådan et tilfælde siges at mængden er lukket under operationen. Et eksempel er de reelle tal ved subtraktion, som er lukkede, hvorimod de naturlige tal ikke er: 3 − 8 = − 5, som ikke er et naturligt tall. Et andet eksempel er en mængde som kun består af tællet 0, der er lukket under addition, multiplikation og subtraktion. 

På lignende måde siges en mængde at være lukket under en samling af operationer hvis mængden er lukket under hver af de individuelle operationer.

Grundlæggende egenskaber 
En mængde, som er lukket under en operation eller samling af operationer, siges at tilfredsstille en lukningsegenskab. Ofte indføres en lukningsegenskab som et aksiom, der kaldes lukningsaksiomet.

Når en mængde S ikke er lukket under en operation, kan man ofte finde den mindste mængde som indeholder S og som er lukket. Denne mindste mængde kaldes lukningen af S (med hensyn til disse operationer). For eksempel er lukningen af de naturlige tal (betragtet som delmængde af de reelle tal) når det gælder subtraktion mængden af hele tal. Et vigtigt eksempel er topologisk lukning. Begrebet lukning generaliseres af Galois forbindelser, og yderligere af monader.

Mængden S skal være en delmængde af en lukket mængde for at lukningsoperationen er defineret.

Abstrakt algebra
Cremasterrefleks

Cremasterrefleksen er en overfladisk (dvs. tæt på hudens overflade) refleks hos mænd.

Denne refleks opnås ved at berøre den øvre og indre del af låret - uanset berøringens retning. Den normale reaktion på dette er en øjeblikkelig sammentrækning af cremastermusklen, der trækker den ipsilaterale testis op.

Refleksen anvender sensorale og motoriske fibre i nervus genitofemoralis, dannet af fibre fra både L1 og L2-rygsøjlenerver. Når det indre lår berøres stimuleres sensorale fibre i nervus lumboinguinalis, samt nerven nervus ilioinguinalis. Disse synapser i rygmarven og aktiverer motoriske fibre i det genitale område af nervus genitofemoralis, hvilket får cremastermusklen til at trække sig sammen og hæve testis. 

Hos drenge kan denne refleks virke overdreven, hvilket somme tider kan føre til en fejldiagnosticering af kryptorchisme.

Cremasterrefleksen kan mangle ved testistorsion, øvre og nedre neuronfejl, såvel som rygmarvsskader i L1-L2. Dette kan også ske hvis nervus ilioinguinalis ved et uheld er blevet skåret over under en reparation af en brok.

Cremasterrefleksen kan hjælpe til at genkende testikelmæssige nødsituationer. Tilstedeværelsen af en cremasterrefleks eliminerer ikke testistorsion fra en differential diagnose, men det udvider mulighederne til at inkludere bitestikelbetændelse eller andre årsager til skrotale eller testikelmæssige smerter.

Fodnoter 

Fysiologi
Lavement

Lavement, også betegnet klyster, er en slags endetarmsskylning. Det er en af de ældste terapeutiske metoder, som endnu bruges indenfor medicinen. Allerede i Oldtidens Grækenland var det kendt at lavement kunne have en helsefremmende effekt.

Lavement anvendes blandt andet til at behandle forstoppelse og for at skylle tarmsystemet inden diagnostiske undersøgelser som eksempelvis endoskopi.

Fodnoter

Eksterne henvisninger 

Lægefaglige procedurer
Murzuk

Murzuk (arabisk: مرزق; eller Murzuch, Mursuc, Murzuq) er en oaseby og hovedstad i distriktet Fezzan i Libyen.

Frem til omkring 1900 var Murzuk et vigtigt led i karavanetrafikken mellem Sudan og Tripoli.

 
Oaser
Byer i Libyen
Union nationale des étudiants de France

Union nationale des étudiants de France (Frankrigs nationale studenterforbund forkortet UNEF) er et fransk partipolitisk neutralt studenterforbund, grundlagt 4. maj 1907 og landets største studenterorganisation med 29.000 medlemmer. Forbundet arbejder for studenterindflydelse på spørgsmål såsom fordeling af forskningspuljer, universiteters infrastruktur, studieboliger, lighedsspørgsmål, osv.

Foreninger
Koantilope

Koantilopen (Alcelaphus buselaphus), også kaldet kongoni eller almindelig hartebeest, er en stor og kraftigt bygget antilope, der lever på tørre savanner i Afrika. Den er et populært jagtvildt på grund af det velsmagende kød.

Navnet hartebeest kommer fra afrikaans og betyder "hjortedyr", af hert/hart = hjort, beest = dyr.

Udseende 
Koantilopen er en stor antilope med en skulderhøjde på lige over en meter og typisk 200-250 centimeter lang. Vægten er 100-200 kilogram. Halen, der er 40-60 cm, ender i en sort dusk. Af andre markante træk kan nævnes de lange ben (ofte med sorte tegninger), et stort brystparti, skarpt skrånende ryg, en kort hals, langt smalt hoved og spidse ører. Pelsen er generelt kort og skinnende. Farven varierer alt efter underart fra lysebrun til gråbrun. Begge køn har horn, der er spiralsnoede eller lyreformede, alt efter underart.

Udbredelse 
Koantilopen forekom tidligere på savanner over hele Afrika, men i dag findes den kun med spredte populationer. Arten erstattes mod syd i Afrika af de nærtbeslægtede arter Lichtensteins koantilope (Alcelaphus lichtensteinii) og kaama (Alcelaphus caama). Den nordafrikanske underart A. b. buselaphus blev udryddet i 1900-tallet.

Koantilopen er uddød i Algeriet, Egypten, Lesotho, Libyen, Marokko, Somalia og Tunesien, men er blevet genudsat i Swaziland og Zimbabwe.

Levevis 
Koantilopen er aktiv om dagen og lever i flokke. Trods at for- og bagben er af forskellig længde kan den under flugten løbe med op til 80 km/t. Som hos flere andre antiloper er flokkene opdelt efter køn. Hunner og deres unger lever i flokke på op til 300 individer. Undertiden er flokkene endnu større, især i Serengeti nationalpark, hvor den er almindelig. Andre grupper udgøres af unge hanner. Når hannerne er tre eller fire år gamle kan de etablere et revir, hvor de tager kontrol over områdets hunner. Omkring otte år gamle mister hannerne deres territorium på grund af forringet styrke og undgår herefter kontakt med andre koantiloper. Koantilopen kan blive op til 20 år gammel, men de fleste dør inden de bliver ti år gamle.

Føden udgøres hovedsageligt af græs, men de æder også urter og blade fra buske. Om muligt drikker de regelmæssigt, men de kan klare sig længere tid uden vand.

Underarter 
De seks underarter, hvoraf flere tidligere blev anset som selvstændige arter:

 A. b. buselaphus, er nu uddød, levede nord for Sahara i bl.a. Marokko og Egypten. Den uddøde på grund af intensiv jagt.
 A. b. major, vestafrikanske savanner. Listes af IUCN som næsten truet.
 A. b. tora, Etiopien og Eritrea. Listes som kritisk truet.
 A. b. swaynei, Somalia og i tilgrænsende dele af Etiopien. Listes som truet.
 A. b. lelwel, Tchad, DR Congo og Uganda. Listes som truet.
 A. b. cokii, Kenya og Tanzania. Underarten med den største bestand.

Noter

Kilder og eksterne henvisninger 
 Chris & Tilde Stuart: Field Guide to the Larger Mammals of Afrika. Struik, 2000, 
 Jean Dorst, Pierre Dandelot: Säugetiere Afrikas, Paul Parey Verlag, 1970. 
 Don E. Wilson, DeeAnn M. Reeder (red.): Mammal Species of the World. 3. udgave. The Johns Hopkins University Press, Baltimore 2005, .

Afrikas fauna
Skedehornede
Warner Communications

Warner Communications Inc. var en amerikansk medievirksomhed, der blev dannet i 1972 da Kinney National Company afviklede sine ikke-underholdningsrelaterede dele på grund af en finansiel skandale. (National Kinney Corporation) og skiftede navn.

Fodnoter 

Medievirksomheder fra USA
Etableret i 1972
Ophørt i 1990
Virksomheder i New York City
Floorballligaen 1998-99

Floorballligaen 1998-99 var den 9. sæson af den bedste danske herrerække i floorball, og blev styret af Dansk Floorball Union.

For første gang var der 10 hold i ligaen i både øst og vest. De 4 bedste hold i hver region gik til slutspillet. Oprykkerne fra Hvidovre Attack FC gik til slutspil, hvilket var første gang i øst, at en oprykker præsterede dette.

Det var samtidig den sidste sæson for Copenhagen Neckties.

Grundspil

Øst

Topscorer øst

Vest

Topscorer vest

Slutspil

Kvartfinaler

Semifinaler

Finale 

Anden kamp afgjort på straffe

Topscorer slutspil

1.div 

Floorball-Ligaen
Nobel (mønt)

Noblen (engelsk noble, dansk nobel) var den første engelske guldmønt, der blev slået i store mængder. Under Henrik 3. og Edvard 3. havde man guld-pennyen og florinen, men de var sjældne.

Noblen, halvnoblen og kvartnoblen var derimod ganske udbredte.

Noblens værdi var seks shillings og otte pence (skrevet 6/8), svarende til en tredjedel af et pund sterling. Møntens vægt varierede, men værdien blev fastholdt indtil 1464, hvor den blev sat op.

Oprindelse 
Mønten blev indført i 1344-1346 under Edvard 3., og vejede da 138,5 grains (9 gram). Til erindring om slaget ved Sluys var motivet et skib, hvorfor mønten senere også kendes som skibsnobel. Ved senere prægninger gik vægten ned til 128,5 grains (8,3 gram) og siden 120 grains (7,8 gram). Diameteren var 33-35 mm, mens halvnoblen målte 25-26 mm og kvartnoblen 19-21 mm.

Fra 1430'erne og frem steg guldprisen, så engelske guldmønter blev eksporteret til kontinentet og der blev mangel på guld i England. I 1464 blev noblens værdi fastsat til otte shillings og fire pence, og en ny mønt, rosenoblen (efter motivet på mønten, der inkluderede en rose), blev slået.

Udbredelse 

Mønten blev populær på kontinentet og blev efterlignet flere steder. I Danmark lod kong Hans således en nobel slå i 1496.

Øresundstolden blev oprindelig fastsat til en nobel per skib.

I vraget af en kogge, der omkring 1375 forliste ud for Vejby i Nordsjælland, fandt man i 1976 det hidtil største guldmøntfund i Danmark; 74 hele, 30 halve og 5 kvarte nobler.

Kilder 

Mønter
Floorballligaen 1999-2000

Floorballligaen 1999-2000 var den 10. sæson af den bedste danske herrerække i floorball, og blev styret af Dansk Floorball Union. Ligaen bestod af en række øst og vest med ti hold i hver. De fire bedste øst og vest, gik i slutspillet.

Grundspil

Øst

Vest

Slutspil

Kvartfinaler

Semifinaler

Finale

Topscorer

Grundspil vest

Grundspil øst

Slutspil 

Floorball-Ligaen
Lisa Herold Ferbing

Lisa Charlotte Herold Ferbing (født 10. marts 1959) er bestyrelsesmedlem i HOFOR Holding og HOFOR A/S samt flere investeringsforeninger. Hun har tidligere været formand for Djøf.

Lisa Herold Ferbing blev klassisksproglig student fra Zahles Gymnasieskole i 1977 og er uddannet jurist fra Københavns Universitet i 1982. Efterfølgende har hun haft en lang karriere i Nordea, hvor hun var vicedirektør i afdelingen Nordic Head, da hun i 2011 fratrådte for at starte egen konsulentvirksomhed.

Hun er datter af direktør, cand.jur. Jørgen Gersdorff Herold og cand.jur. Bodil Elisabeth Herold. 

Hun har tre børn, sønnen Frederik og døtrene Sandra og Laura med sin mand, statsautoriseret revisor og formand i Deloitte-fonden Ole Jean Ferbing.

Tidslinje 

 1977 Student fra Zahles Gymnasieskole
 1982 Cand.jur. fra Københavns Universitet
 1995-2007 Afdelingsdirektør, Nordea
 2007-2011 Vicedirektør, Nordea
 2011-2014 Administrerende direktør The Leadership Company
 2012-2013 Partner og coach, Genux
 2011-2018 Formand for Djøf
 2014-i dag Formand for bestyrelsen i Lån & Spar Invest, Investeringsforeningen Gudme Raaschou
 2014-i dag Medlem af bestyrelsen i HOFOR

Jurister fra Danmark
Bankdirektører fra Danmark
Personer i Kraks Blå Bog
Vermandois

Vermandois var et fransk grevskab, som blev opstod under merovingerne. Det 10. århundrede blev det opbygget omkring to borge: Saint-Quentin ved Aisne og Péronne ved Somme). I vore dages geografi ville Vermandois være en del af Pikardiet i det nordlige Frankrig.

Pepin 1. af Vermandois, den første af de arveberettigede grever, var direkte efterkommer efter kejser Karl den Store. Mere berømt var hans barnebarn Herbert 2. (902–943), en mand som var absolut skrupelløs, som forøgede sit grevskabs magt betydeligt, og holdt den retmæssige konge af Frankrig, Karl den Enfoldige, fanget i seks år. Herbert 2. var søn af Herbert 1, hersker af Péronne og St Quentin, som blev snigmyrdet i 902 af en morder, som blev betalt af Baldwin 2., greve af Flandern. Hans efterfølgere, Adelbert 1., Herbert 3., Adelbert 2., Otto og Herbert 4., spillede ikke nogen rolle i historien.

I 1077 fik den sidste greve af huset Vermandois, Herbert 4., grevskabet Valois gennem sin kone. Hans søn Eudes (II) den Gale, blev frataget sin arv af baronernes råd i Frankrig. Han var hersker af Saint-Simon gennem sin kone, og grevskabet blev givet til hans søster Adela, hvis første mand var Hugh den Store, bror af kong Filip 1. af Frankrig. Hugh var en af lederne af det første korstog, og døde i 1102 i Tarsus i Lilleasien. Den ældste søn af Hugh var Adela grev Raoul 1. (ca. 1120-1152), som giftede sig med Petronilla af Aquitanien, søster til dronning Eleanor, og fik tre børn med hendes: Raoul (Rudolph) 2. den Spedalske (greve fra 1152-1167); Isabelle, som mellem 1167 og 1183 besad grevskaberne Vermandois, Valois og Amiens sammen med sin ægtemand, Filip, greve af Flandern og Eleanor. Ifølge betingelserne i en traktakt, som blev afsluttet i 1186 med kongen, Filip 2. August, beholdt greven af Flandern grevskabet Vermandois indtil sin død, i 1191. På dette tidspunkt gav en ny aftale Eleanor (d. 1213) en livsvarig andel i den østlige del af Vermandois, med titel af grevinde af St Quentin, mens kongen straks fik ejerskab af Peronne og tilhørende besiddelser.

Kilder 
 Anselme, "Histoire Genealogique de la Maison royale de France", 1726.
 M.Fouquier-Cholet, "Histoire des Comtes héréditaires du Vermandois", Saint-Quentin, 1832.
 Ioh.Mabillon, "Annales ord. Sancti Benedicti. Ticinense". Lucae, 1739.
 Louis Moreri, "Le Gran Dictionnaire Historique", Paris, 1743-1749.

Frankrigs tidligere provinser
EVDO

Evolution-Data Optimized (EV-DO, EVDO) er en telekommunikationstandard for trådløs overførsel af data gennem radiosignaler, typisk til bredbånd. EV-DO er en videreudvikling af CDMA2000 (IS-2000)-standarden, der understøtter høje datarater og kan anvendes sideløbende med en udbyders taletjenester. Den bruger avancerede multiplexing-teknikker såsom code division multiple access (CDMA) såvel som  time division multiplexing (TDM) for at maksimere gennemstrømningen. Som en del af CDMA2000-familien af standarder er EVDO blevet taget i brug af mange mobiltelefoniudbydere verden over - særligt hos de, der tidligere anvendte CDMA-netværk. Det bruges også på Globalstar satellittelefoninetværket.

En EV-DO-kanal har en båndbredde på 1,25 MHz, samme størrelse båndbredde som anvendes af IS-95A (IS-95) og IS-2000 (1xRTT). Kanalstrukturen er derimod meget anderledes. Herudover er backend-netværket udelukkende pakkebaseret, og lider dermed ikke under de begrænsninger der typisk ses på et kredskoblet netværk.

Notes and references

Eksterne henvisninger 
 3GPP2  CDMA2000-standarder og specifikationsdokumenter
 CDMA Development Group (CDG) 
 EVDOforums.com  EV-DO-diskussionsgruppe
 En videodemonstration af  EVDO Rev. B 

Bredbånd
Den capitolinske ulvinde

Den capitolinske ulvinde (Italiensk: Lupa Capitolina) er en bronzeskulptur af en hunulv, som to menneskespædbørn dier fra, inspireret af legenden om Roms grundlæggelse. Den capitolinske ulv er siden 1471 blevet opbevaret i Musei Capitolini i Rom.

Der er usikkerhed om skulpturens alder og oprindelse. Det mentes længe at den var et etruskisk værk fra 5. århundrede f.Kr., hvor tvillingerne blev tilføjet i slutningen af det 15. århundrede e.Kr. af skulptøren Antonio Pollaiolo. Kulstof 14- termoluminescensdatering har dog placeret skulpturens oprindelse mellem 1021 og 1153.

Referencer

Yderligere læsning 
  (X-ray diffractometry, thermal analyses, chemistry and thin sections identify the casting site in the lower Tiber valley.)
  (This paper initiated modern research into the sculpture's history.)

Eksterne henvisninger 

Skulpturer
Romerriget
Amasya

Amasya er en by i Sortehavsregionen i det nordlige Tyrkiet med (2012) indbyggere.

Eksterne henvisninger 

Byer i Tyrkiet
Restaurant Paustian

Restaurant Paustian er en dansk restaurant, beliggende i Paustians Hus ved Kalkbrænderihavnen i København. Den blev etableret i 1987, samme år som bygningen blev opført af Jørn Utzon. Fra 2008 til 2010 var restauranten tildelt én stjerne i Michelinguiden, da stedet blev drevet af kokken Bo Bech.

Historie 
Da design- og møbelkæden Paustian i 1987 lod huset opføre på kajen ved Kalkbrænderihavnen i Nordhavnen, blev der også føjet en restaurant med udsigt over Københavns Havn. Den var fra 2004 til 2010 ejet og drevet af kokken Bo Bech, der i 2007 fik en "rising star" i Michelinguiden, og året efter blev han og køkkenet tildelt én af de rigtige stjerner i den berømte franske guide.. Stjernen blev fornyet både i 2009 og 2010. Bech opsagde lejemålet og forlod restauranten i juli 2010, da han ville åbne noget nyt på Kongens Nytorv.

Ægteparret og kokkene Lisbeth og Bo Jacobsen overtog i januar 2011 forpagtningen af restauranten, og åbnede med mad fra det danske køkken. Trods ros fra madanmelderne, kunne parret ikke få forretningen til at løbe rundt, og i april 2012 forlod de Paustian. Siden dengang har møbelhuset selv fungeret som restauratør, med skiftende køkkenchefer ansat. I 2016 lavede køkkenet kun frokostretter, og havde åben fra kl. 10 til 15.

Referencer

Eksterne henvisninger 
 Restaurant Paustians officielle hjemmeside  på paustian.com

Værtshuse og spisesteder i København
Paustian
Danske virksomheder etableret i 1987
Københavns Havn
Hvide Løgne (album)

Hvide Løgne er det andet studiealbum fra den danske popgruppe OneTwo. Det blev udgivet i 1989.
Albummet indeholder en af gruppens store hits; "Den bedste tid"; og det solgte 140.000 eksemplarer.

Spor 
 "Det Er Sent Nu" - 4:49
 "Den Bedste Tid" - 4:59
 "Jeg Ka' Gi' Hva' Du Vil Ha'" - 4:13
 "Hold Fast" - 5:33
 "Hvide Løgne" - 6:05
 "Cadillac" - 3:26
 "Good Times - Bad Times" - 6:11
 "Alt For Længe" - 5:03
 "Flygtning" - 3:31

Referencer

Eksterne henvisninger 
Hvide Løgne på Discogs

OneTwo-album
Album fra 1989